Document ID: 32004D0214

Title and Content:
Απόφαση της Επιτροπής της 3ης Μαρτίου 2004 για την τροποποίηση της απόφασης 2000/40/ΕΚ σχετικά με την περίοδο ισχύος των οικολογικών κριτηρίων απονομής του κοινοτικού οικολογικού σήματος στα ψυγεία [κοινοποιηθείσα υπό τον αριθμό Ε(2004) 310] (Κείμενο που παρουσιάζει ενδιαφέρον για τον ΕΟΧ) (2004/214/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1980/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, περί αναθεωρημένου κοινοτικού συστήματος απονομής οικολογικού σήματος(1) και ιδιαίτερα το δεύτερο εδάφιο του άρθρου 6 παράγραφος 1, ύστερα από διαβούλευση με το συμβούλιο οικολογικής σήμανσης της Ευρωπαϊκής Ένωσης, Εκτιμώντας τα ακόλουθα: (1) Ο κανονισμός (ΕΚ) αριθ. 1980/2000 προβλέπει την απονομή οικολογικού σήματος στα προϊόντα με χαρακτηριστικά τα οποία τους επιτρέπουν να συμβάλλουν σημαντικά σε βελτιώσεις οι οποίες σχετίζονται με ζωτικά περιβαλλοντικά ζητήματα και προβλέπει τη θέσπιση ειδικών κριτηρίων οικολογικού σήματος ανάλογα με τις ομάδες προϊόντων. (2) Η απόφαση 2000/40/ΕΚ της Επιτροπής, της 16ης Δεκεμβρίου 1999, για καθορισμό των οικολογικών κριτηρίων απονομής του κοινοτικού οικολογικού σήματος στα ψυγεία(2), λήγει την 1η Δεκεμβρίου 2003. (3) Μετά την αναθεώρηση της απόφασης αυτής σύμφωνα με το άρθρο 4 του κανονισμού (ΕΚ) αριθ. 1980/2000, ενδείκνυται η παράταση της περιόδου ισχύος αυτών των οικολογικών κριτηρίων για δωδεκάμηνη περίοδο, προκειμένου ιδίως να επιτραπεί στις εταιρείες στις οποίες έχει απονεμηθεί οικολογικό σήμα να συνεχίσουν να το χρησιμοποιούν έως τουλάχιστον την ολοκλήρωση της αναθεώρησης της απόφασης 2000/40/ΕΚ. (4) Για το λόγο αυτό η απόφαση 2000/40/EΚ θα πρέπει να τροποποιηθεί ανάλογα. (5) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του άρθρου 17 του κανονισμού (ΕΚ) αριθ. 1980/2000, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το άρθρο 3 της απόφασης 2000/40/ΕΚ αντικαθίσταται από το ακόλουθο κείμενο: "Άρθρο 3 Ο ορισμός της κατηγορίας προϊόντων και τα κριτήρια για την κατηγορία προϊόντων ισχύουν έως την 1η Δεκεμβρίου 2004. Εάν, ωστόσο, έως την ημερομηνία αυτή δεν έχει ακόμη εκδοθεί νέα απόφαση περί καθιέρωσης ορισμού ομάδας προϊόντων και κριτηρίων για αυτήν την ομάδα προϊόντων, η περίοδος ισχύος λήγει την 1η Δεκεμβρίου 2005 ή την ημερομηνία έκδοσης της νέας απόφασης, εφόσον η ημερομηνία αυτή είναι προγενέστερη." Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 3 Μαρτίου 2004.

Classification Labels:
103
100
99

Label Descriptions:
{"103": "Προστασία του περιβάλλοντος", "100": "Περιβαλλοντική πολιτική", "99": "ΠΕΡΙΒΑΛΛΟΝ"}

EuroVoc IDs (Original): 138
2825
13
3641
1401

EuroVoc IDs (Expanded): 138
2825
13
3641
1401

Dataset Source: meu

Split: train